Държавен вестник, бр. 103, 2020 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  103
Преходни и заключителни разпоредби
§ 5. В 2-месечен срок от влизането в сила 
на постановлението министрите и другите 
органи на изпълнителната власт предоставят 
на министъра на икономиката информацията 
и данните по чл. 12, ал. 1 от Постановление 
№ 165 на Министерския съвет от 2004 г.
§ 6. Постановлението влиза в сила от деня 
на обнародването му в „Държавен вестник“.
Министър-председател:  
Бойко Борисов
Главен секретар на Министерския съвет: 
Веселин Даков
9180
ПОСТАНОВЛЕНИЕ № 330  
ОТ 26 НОЕМВРИ 2020 Г.
за изменение и допълнение на Наредбата за 
устройството, безопасната експлоатация и 
техническия надзор на газовите съоръжения 
и инсталации за втечнени въглеводородни 
газове, приета с Постановление № 243 на 
Министерския съвет от 2004 г. (обн., ДВ, 
бр. 82 от 2004 г.; изм. и доп., бр. 104 от 2004 г., 
бр. 32, 40 и 85 от 2006 г., бр. 64 от 2008 г., 
бр. 32 от 2009 г., бр. 99 от 2011 г., бр. 103 от 
2012 г., бр. 24 от 2013 г., бр. 50 и 88 от 2014 г. 
и бр. 60 от 2018 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 1 ал. 1 се изменя така:
„(1) С наредбата се уреждат техническите 
изисквания, правилата и нормите за устрой-
ство, монтаж и безопасна експлоатация и 
редът за осъществяване на технически надзор 
на газопроводите, газовите инсталации, го-
ривните уредби, газовите уреди, бутилковите 
инсталации и газовите инсталации към газо-
снабдителните станции, пунктовете за пълнене 
на бутилки и автомобилните газоснабдителни 
станции за втечнени въглеводородни газове, 
наричани по нататък „газови съоръжения и 
инсталации“.“
§ 2. В чл. 2, т. 5 се правят следните изме-
нения и допълнения:
1. В основния текст думите „устройството 
на“ се заличават.
2. Създават се букви „в“, „г“ и „д“:
„в) Европейското споразумение за между-
народен превоз на опасни товари по вътрешни 
водни пътища (АDN); 
г) Международния кодекс за превоз на 
опасни товари по море (IMDG Code);
д) Конвенцията за международно граждан-
ско въздухоплаване.“
§ 3. В чл. 5 се правят следните изменения 
и допълнения:
1. В ал. 1 думите „БДС EN 1057“ се заменят с 
„БДС EN 1057:2006+A1“;
2. В ал. 2: 
а) в основния текст думите „БДС EN 10208“ 
се заменят с „БДС ЕN ISО 3183“;
б) точка 4 се изменя така:
„4. подложени на специфичен производствен 
контрол и изпитване от производителя.“
3. Създава се ал. 3:
„(3) Техническите изисквания към строи-
телните продукти, нивата и класовете на екс-
плоатационните им показатели се определят с 
националните изисквания по чл. 8 от Наредба 
№ РД-03-20-1 от 5 февруари 2015 г. за условията 
и реда за влагане на строителни продукти в 
строежите на Република България. При про-
ектиране на газови съоръжения и инсталации 
се предвиждат, а при изграждане, ремонт и 
преустройство се влагат строителни продукти, 
които отговарят на изискванията на Наредба 
№ РД-03-20-1 от 5 февруари 2015 г. за условията 
и реда за влагане на строителни продукти в 
строежите на Република България или мате-
риали, притежаващи европейско одобрение 
за материали, в съответствие с изискванията 
на чл. 11 от Наредбата за съществените из-
исквания и оценяване на съответствието на 
съоръжения под налягане.“
§ 4. В чл. 11, ал. 1 и 2 след думите „из-
граждане на“ се добавя „стационарни“.
§ 5. В чл. 19, ал. 3 след думите „0,5 МРа“ 
се добавя „в съответствие с БДС EN 1775“.
§ 6. В чл. 20 се правят следните допълнения:
1. В ал. 1 се създава изречение трето: 
„При безканално монтиране, в замазка, ме-
талните газопроводи трябва да са защитени 
срещу корозия с материали в съответствие с 
БДС ЕN 12068.“
2. Създава се ал. 3:
„(3) Газопроводи и газови инсталации, 
изработени чрез студено пресови съединения 
от медни тръби и фитинги в съответствие 
с чл. 19, ал. 3, трябва да се разполагат във 
вентилирани и достъпни места.“
§ 7. В чл. 25 т. 1 се изменя така: 
„1. на изходящия газопровод от съда за 
съхранение на втечнени въглеводородни газове 
и на всяко негово отклонение;“.
§ 8. В чл. 26 ал. 4 се изменя така: 
„(4) Не се допуска употребата на гъвкави 
връзки за стационарни газопроводи с изклю-
чение на гъвкавите връзки за присъединяване 
на бутилки с налягане на газа след редуциране 
до 0,15 МРа към бутилкови инсталации.“
§ 9. Раздел II “Резервоари“ от глава втора 
се отменя. 
§ 10. В чл. 40 след думата „помещения“ 
се поставя запетая и се добавя „съгласно 
инструкцията за монтаж на производителя“.